section_heading: Povijest Mladih hrvatskih liberala
paragraph_text: U srpnju 2000. godine, u Zagrebu, nakon pobjede koalicije HSLS-SDP, održan je Sabor MHL-a na kojemu je za predsjednika ponovno izabran Zdravko Vukić, izabrana su četiri potpredsjednika, glavni tajnik Nikola Bunčić te članovi Velikoga vijeća MHL-a. Nakon odlaska Dražena Budiše u ljeto 2001., u jesen iste godine vodstvo MHL-a zatražilo je njegov povratak što se dogodilo na saboru HSLS-a u veljači 2002. godine. Iste je godine održan i drugi Sabor MHL-a izvan Zagreba, u Slavonskom Brodu, gdje je za predsjednika ponovno izabran Zdravko Vukić, a za glavnog tajnika Ivo Belavić. MHL dobiva svoje predstavnike u Velikom vijeću HSLS-a, kandidate na listama na parlamentarnim izborima, te mnoštvo kandidata na listama na lokalnim izborima. Pokreće se i glasilo MHL-a "Libertas", internet stranice te mnoge publikacije koje su promovirale liberalnu ideju među mladima, te HSLS kao stranku.